Palsgaard Sommerspil

Palsgaard Sommerspil er et friluftsteater, som har til huse på Gudrun Schous Friluftsscene i herregården Palsgaards slotspark 6 km nord for Juelsminde.

Sommerspillet har eksisteret siden 1972, hvor man spillede “En skærsommernatsdrøm”. Det blev sommerspillets eneste skuespil uden sang. Siden 1974 er der hvert år opført en operette eller musical, hvor sang og musik har indtaget en stadig større plads. Forestillingerne har somme tider tiltrukket op til 10-15.000 tilskuere i en sæson. Sommerspillet drives af en forening med godt 200 frivillige foruden en lønnet kreativ ledelse. Flere talenter, der har optrådt på Palsgaard, er senere blevet uddannet på Det Danske Musicalakademi i Fredericia, heriblandt Pelle Emil Hebsgaard.

Historie 
Det begyndte i 1972 med at Poul Christensen under sit arbejde på Palsgaard så mulighe­derne for et frilufts­teater ved det lille tempel i parken. Hans far, gård­ejer Knud Christensen, gik ivrigt ind for ideen og var pri­mus motor i den videre udvikling af friluftsspillet. Han stod i starten selv for det økonomi­ske ansvar, fx havde “Molboerne” i 1976 et budget på 10.000 kr.

Scenen 
Den anden forestilling i rækken blev spillet foran staldene, men da tilskuerfor­hol­dene her ikke var særlig gode, blev scenen det følgende år flyttet til gart­nerhuset. De næste tre forestillinger blev opført lidt nærmere ved voldene ved det lille have­anlæg. Men fra 1979 til og med 1987 foregik det hele i tilknyt­ning til det nu ned­revne gartnerhus.

Palsgaards sidste godsejerfrue Gudrun Schou var teaterinteresseret. Da hun fyldte 80 år, fik hun af Schou Fondet, der siden 1957 har ejet Palsgaard, som fødselsdagsgave den scene, der benyttes i dag. Den blev indviet i 1988 med “Sommer i Tyrol”.

Foreningen 
2. februar 1992 blev for­eningen Palsgaard Sommerspil stiftet. De frivillige er medlemmer af foreningen og betaler et årligt kontingent på pt. 250 kroner. Desuden har foreningen mange sponsorer. I bestyrelsen, der består af 7 medlemmer, er Schou Fondet fast repræsenteret. Gudrun Schou sad som dets første repræsentant. Efter hendes død i 1992 blev pladsen overtaget af Birthe Brix, hustru til Schou Fondets koncerndirektør. Nu har Kirsten Brix pladsen.

Opsætninger 
 2023 - GHOST the Musical
 2022 - Spillemand på en Tagryg
 2021 - Troldmanden fra Oz
2020 - Lyden af Sommerspil
2019 - RENT
 2018 - Hairspray
 2017 - Annie
 2016 - Chess
 2015 - Atlantis
 2014 - Annie Get Your Gun
 2013 - Midt Om Natten
 2012 - Miss Saigon
 2011 - Guys And Dolls
 2010 - Grease
 2009 - Aida
 2008 - Mød mig på Cassiopeia
 2007 - Les Misérables
 2006 - Jesus Christ Superstar
 2005 - The Sound of Music
 2004 - Tordenskjold
 2003 - Atlantis
 2002 - Farinelli
 2001 - Czardasfyrstinden
 2000 - My Fair Lady
 1999 - Landmandsliv
 1998 - South Pacific
 1997 - Grevinde Mariza
 1996 - Oklahoma!
 1995 - Champagnegaloppen
 1994 - Show Boat
 1993 - Zigeunerbaronen
 1992 - Jorden rundt i 80 dage
 1991 - Farinelli
 1990 - Den Glade Enke
 1989 - Annie Get Your Gun
 1988 - Sommer i Tyrol
 1987 - Fuglekræmmeren
 1986 - Czardasfyrstinden
 1985 - Jomfruburet
 1984 - Tre små piger
 1983 - Frøken Nitouche
 1982 - Forår i Heidelberg
 1981 - Oklahoma!
 1980 - Sommer i Tyrol
 1979 - Landmandsliv
 1978 - En Spurv i Tranedans
 1977 - Champagnegaloppen
 1976 - Molboerne
 1975 - Eventyr på Fodrejsen
 1974 - En Søndag på Amager
 1972 - En Skærsommernats Drøm

Eksterne kilder/henvisninger 
 Palsgaard Sommerspil

Teatre i Danmark
Etableret i 1972
Amatørteater
Hedensted Kommune
Musicals fra Danmark
Teater i Danmark
Operetter
Slotte
Foreninger fra Danmark